ჯოჭო

ჯოჭო — ხელვაჩაურის მუნიციპალიტეტის სოფლების ზემო ჯოჭოსა და ქვემო ჯოჭოს ძველი საერთო სახელწოდება. სოფლები მდებარეობს მდინარე ჯოჭოსწყლის (ჭოროხის მარჯვენა შენაკადი) ნაპირებზე.

ჯოჭო ერგეს ისტორიული თემის ნაწილია. სახელწოდება „ჯოჭო“ წერილობით წყაროებში პირველად ასახულია „ტბეთის სულთა მატიანეში“ (ძირითადი ნაწილი შედგენილია XII-XIII საუკუნეებში), რომელშიც მოხსენიებულია ჯოჭოელი ჭანისძე გრიგოლი და მისი მეუღლე ნათელი.ქამადაძე კ., სოფელ ჯოჭოს ქრისტიანული წარსულიდან, „ქართული წყაროთმცოდნეობა“, ტ. XV-XVI, 2013/2014. — გვ. 202-206. სოფელი ასევე იხსენიება 1704 წლით დათარიღებულ ოსმალურ დოკუმენტში „ბათუმის ლივის აღწერის დიდ დავთარში“.შაშიკაძე ზ., ბათუმის საბოლოო დაპყრობა და ადმინისტრაციული მმართველობის შემოღება ოსმალთა მიერ, „აღმოსავლეთმცოდნეობის მაცნე“ №6, 2023. — გვ. 9-31.

სქოლიო

კატეგორია:აჭარის ავტონომიური რესპუბლიკის ისტორიული სოფლები